নিত্য শীল Nitya Shil কবিতা Poetry মিলনসাগর MILANSAGAR
কবি নিত্য শীল - এর জন্ম  বাংলাদেশে | পিতা স্বর্গীয় হরিপদ শীল এবং মাতা স্বর্গীয়া বীণারাণী
শীল | তিনি বাংলাদেশে অষ্টম শ্রেণী পর্যন্ত পড়াশুনা করে ১৯৭৭ সালে পরিবারের সাথে ভারতে চলে
এসেছিলেন | বর্তমানে তিনি তাঁর স্ত্রী ও কন্যার সাথে কলকাতার উপকণ্ঠে মুকুন্দপুরে বসবাস করছেন |
কবি পেশায় একজন অটোরিকশা চালক |  প্রায় ২৪ বছর ধরে তিনি অটো রিক্সা চালাচ্ছেন |  অসাধারন
প্রতিভাধর এই স্বভাবকবি, অটো চালাতে চালাতেই মুখে মুখে ছড়া রচনা করেন | প্রায় ১৫ বছর ধরে
নিত্যবাবুর মধ্যে ছড়া তৈরী করবার প্রবনতা এসেছে | তিনি যা কিছু দেখেন বা শোনেন সেটা দিয়েই তিনি
ছড়া রচনা করতে পারেন | এমন কি কখনও কখনও তিনি তাঁর যত্রীদের সাথে ছড়াতেই কথোপকথন সারেন!
নিত্যবাবু সমাজসেবা মূলক কাজের সাথেও যুক্ত |  এছাড়া তিনি একজন সফল
অনুষ্ঠান সঞ্চালক বা এংকর (Anchor) | প্রায় ১৫ বছর ধরে তিনি বিভিন্ন অনুষ্ঠানে
এংকরিং করে আসছেন |  তিনি তাত্ক্ষণিক ছড়া রচনা করে এংকরিং করেন |
তিনি বিখ্যাত কণ্ঠশিল্পী লোপামুদ্রা মিত্রর অনুষ্ঠানে এংকরিং করেছেন রাজাপুর
শিশু উদ্যানে | মুকুন্দপুরের গঙ্গানগরে, বিখ্যাত চিত্রপরিচালক গৌতম ঘোষের
অনুষ্ঠানেও সঞ্চালনা করেছেন |
অনুষ্ঠান পরিচালক - সংঘটকগণ এ বিষয়ে তাঁর সঙ্গে যোগাযোগ করতে
পারেন এই চলভাষ নম্বরে : +৯১৯২৩১৯৯২৩১২  (+919231992312)
তিনি ভারতের সরকারি টেলিভিশন চ্যানেল "দূরদর্শনের" একটি সিরিয়াল "নোনাজল সোদামাটি" তে একটি
ছোট্ট ভূমিকায় অভিনয়ও করেছিলেন |  তার অসাধারন প্রতিভার জন্য বেসরকারি টেলিভিশন চ্যানেল
"আকাশ বাংলা" তার ছড়া নিয়ে "সাধারন অসাধারন" নামে ৯পর্বে একটি টিভি সিরিয়াল তৈরী করে
দেখিয়েছে |
কবি ছড়াকার নিত্যবাবু বাম রাজনীতির সাথে ষুক্ত | তিনি যাদবপুর গড়িয়া ষ্টেশন রুটের সিটু (CITU)
অন্তর্গত অটোরিকশা ইউনিয়নের সাধারণ সম্পাদক |
তাঁর সাথে পরিচয়ের আগে, তাঁর অটোরিক্সায় চড়ার সৌভাগ্য আমাদের হয়েছিল | এক অবিরাম সংঘর্ষময়
জীবন এবং অটোরিকশা চালনার মত এত বিপদসঙ্কুল জীবিকা সত্ত্বেও তিনি মাথা ঠাণ্ডা রেখে, তাঁর যাত্রীদের
অনর্গল ছড়া শুনিয়ে যান যা তাঁর অটোর যাত্রীদের কাছে এক অত্যন্ত সুখকর প্রাপ্তি এবং অভিজ্ঞতা |
তাঁর এখন পর্যন্ত কোনো কবিতা বা ছড়া বই প্রকাশিত হয় নি | তাই বলা যেতেই পারে যে এই মিলনসাগরেই
তাঁর ছড়ার প্রথম প্রকাশনা হল | আমরা এই প্রতিভাবান কবির সাফল্য কামনা করি |
কবির সঙ্গে যোগাযোগ :
ঠিকানা : ২/৩৭, মুকুন্দপুর, কলিকাতা-৭০০০৯৯, চলভাষ : +৯১৯২৩১৯৯২৩১২
আমাদের যোগাযোগের ঠিকানা :-  মিলনসাগর
srimilansengupta@yahoo.co.in
.
উত্স : এই লেখাটি লেখা হয়েছে ২৮.০২.২০১১ তারিখে কবি
নিত্য শীলের বাসগৃহে এবং তাঁর চলন্ত অটোরিক্সায়, তাঁর সঙ্গে
একটি সাক্ষাত্কারের পর | সাক্ষাতকারটি নিয়েছেন মিলনসাগরের
পক্ষে মানস গুপ্ত |